PATVIRTINTA

 Vilniaus rajono sporto centro direktoriaus

 2023 m. rugpjūčio 18 d. įsakymu Nr. VK-33

**NEMENČINĖS MIESTO KULTŪROS IR sporto ŠVENTĖS**

**VYRŲ FUTBOLO VARŽYBŲ**

**NUOSTATAI**

1. **Tikslas ir uždaviniai**
2. Siekti, kad miesto gyventojai organizuotai ir sistemingai sportuotų.
3. Stiprinti draugiškus gyventojų ryšius.
4. Plėsti masinį sveikatingumą bei sportą.
5. Skatinti sporto visiems plėtrą Nemenčinėje, puoselėti mėgėjų sportą ir didinti gyventojų fizinį aktyvumą.
6. Gerinti bendruomenių narių tarpusavio supratimą, toleranciją, bendravimą.
7. Populiarinti futbolo žaidimą.
8. Kelti futbolininkų meistriškumą.
9. Išaiškinti stipriausias Nemenčinės miesto komandas.
10. **Vieta ir laikas**

Nemenčinės miesto kultūros ir sporto šventė vyks Nemenčinės miesto stadione
(A. Mickevičiaus g. 20), **š. m. rugsėjo 2 d., 12.00 val.**

1. **Vadovavimas ir vykdymas**

Varžybas organizuoja Vilniaus rajono sporto centras ir Nemenčinės sporto klubas.

1. **Registracija**
2. Varžybose dalyvauja visos komandos, užsiregistravusios (užpildant registracijos lapą) iki **2023 m. rugsėjo 01 d., 11.00 val.** Registracija į turnyrą vyks elektroniniu būdu iki rugsėjo 1 dienos 10:00 val. el. paštu juliusplytnykas@gmail.com
3. Varžybose dalyvauja komandos, kurias sudaro Nemenčinės teritorijoje gyvenamąją vietą deklaravę gyventojai.
4. Komandą sudaro 10 dalyvių: 9 žaidėjai ir 1 žaidžiantis - treneris (vadovas).
5. Turnyro formatą nustato varžybų organizatorius atsižvelgdamas į komandų skaičių.
6. **Teisėjavimas**
7. Rungtynės vyks 6x6 formatu. Kiekviena komanda yra sudaryta iš 6 žaidėjų, įskaitant vartininką.
8. Rungtynės bus žaidžiamos dviejose aikštelėse vienu metu. Kiekviena aikštelė apima pusę visos dirbtinės aikštės.
9. Varžybos vykdomos priklausomai nuo komandų skaičiaus, sudaromi pogrupiai arba žaidžiama rato sistema.
10. Rungtinių laiką nustato organizatoriai priklausomai nuo komandų skaičiaus.
11. Už pergalę skiriami 3 taškai, už lygiąsias - 1 taškas, už pralaimėjimą - 0 taškų.
12. Dviem ar daugiau komandų surinkus vienodą taškų skaičių vieta nustatoma pagal įmuštu ir praleistu įvarčių skaičių, esant lygiems minėtiems rodikliams – tarpusavio rungtinių nugalėtojui, esant lygiems šiems rodikliams – pagal didesnį pergalių skaičių visuose susitikimuose, esant lygiems minėtiems rodikliams – pagal didesnį įmuštų įvarčių skaičių visuose susitikimuose, esant lygiems minėtiems rodikliams burtų tvarka.
13. Komandoms galima keisti žaidėjus nestabdant rungtynių laiko tik prie centrinės aikštės linijos.
14. Kamuolį išmušus už šoninės linijos ribos, žaidimas tęsiamas laisvu smūgiu.
15. Rungtynės vyksta be nuošalių.
16. Vartininkas negali imti į rankas kamuolio iš savo žaidėjo.
17. Nustačius grubius pažeidimus (nenormatyvinė leksika, nesportinis elgesys, nepagarba priešininkui, pretenzijos varžybų teisėjui ir pan.), žaidėjas gali būti baudžiamas geltona arba raudona kortele.
18. Ginčo atveju teisėjas turi teisę vienašališkai priimti sprendimą, nepasitardamas su organizatoriais.
19. Rungtyniauti leidžiama tik vienoda, tvarkinga sportine apranga. Vartininko apranga turi skirtis. Komandos turi pasirodyti stadione 15 minučių iki rungtynių pradžios. Visi žaidėjai turi vilkėti futbolo apsaugas.
20. Komandos turi gerbti priešininkus pagal „Fair Play” taisykles.
21. **Apdovanojimai**

Sporto šventės I-III vietų nugalėtojai apdovanojami taurėmis ir medaliais.

1. **Pastaba**
2. Sportininkų dalyvavimo varžybose išlaidas apmoka komandiruojanti organizacija.
3. Vadovai atsako už dalyvių saugumą kelionės ir varžybų metu, tinkamą dokumentų pateikimą, mandagų elgesį varžybų metu.
4. Organizatoriai neatsako už dalyvių nelaimingus atsitikimus, daiktinius ir materialinius nuostolius, atsiradusius prieš renginį, renginio metu ar po jų dėl dalyvių kaltės. Nelaimingų atsitikimų ir civilinės atsakomybės draudimas yra varžybų dalyvių atsakomybė.
5. Vadovaudamiesi Lietuvos Respublikos asmens duomenų teisinės apsaugos įstatymu, informuojame, kad kiekvienas renginio dalyvis registruodamasis sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.